'அறிந்து, இடை, அரக்கர் தொடர்வார்கள் உளராமேல், முறிந்து உதிர நூறி, என் மனச் சினம் முடிப்பேன்; நெறிந்த குழல்! நின் நிலைமை கண்டும், நெடியோன்பால், வெறுங் கை பெயரேன் - ஒருவராலும் விளியாதேன்.	4 '"இலங்கையொடும் ஏகுதிகொல்" என்னினும், இடந்து, என் வலம் கொள் ஒரு கைத்தலையில் வைத்து, எதிர் தடுப்பான் விலங்கினரை நூறி, வரி வெஞ் சிலையினோர்தம் பொலங் கொள் கழல் தாழ்குவென்; இது, அன்னை! பொருள் அன்றால்.	5